CELEX: 62011CN0641
Language: et
Date: 2011-12-14 00:00:00
Title: Kohtuasi C-641/11: 14. detsembril 2011 esitatud hagi — Euroopa Komisjon versus Itaalia Vabariik

25.2.2012   
            
            
               ET
            
            
               Euroopa Liidu Teataja
            
            
               C 58/5
            
         14. detsembril 2011 esitatud hagi — Euroopa Komisjon versus Itaalia Vabariik
   (Kohtuasi C-641/11)
   2012/C 58/06
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: G. Rozet ja L. Pignataro)
   
      Kostja: Itaalia Vabariik
   
      Hageja nõuded
   
   
               —
            
            
               Tuvastada, et kuna Itaalia Vabariik lisas kandidaatide valiku kriteeriumi selle alusel, et isik on vähemalt kaks aastat elanud Bolzano provintsis, nagu on ette nähtud DPR 752/1976 artiklis 12, siis on ta rikkunud ELTL artiklist 45 ja Euroopa Parlamendi ja nõukogu 5. aprilli 2011. aasta määruse (EL) nr 492/2011 (1) töötajate liikumisvabaduse kohta liidu piires artikli 3 lõikest 1 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Komisjon vaidlustab sellise kandidaatide valiku kriteeriumi lisamise, et isik oleks vähemalt kaks aastat elanud Bolzano provintsis (Trentino Alto Adige), mis on vastuolus ELTL artiklist 45 ja määruse (EL) nr 492/2011 artikli 3 lõikest 1 tulenevate kohustustega. Komisjon tuletab meelde, et Euroopa Kohtu väljakujunenud kohtupraktika kohaselt keelab võrdse kohtlemise põhimõte mitte ainult ilmse kodakondsusel põhineva diskrimineerimise, vaid ka kõik varjatud diskrimineerimise vormid, mis teistest eristuskriteeriumidest lähtudes viivad tegelikult sama tulemuseni (vt eelkõige 26. mai 1996. aasta otsus kohtuasjas C-237/94: O’Flynn, EKL 1996, lk I-2617, punkt 17). See puudutab eelkõige meedet, mis teeb vahet elukoha alusel.
   Oma vastuses 6. augusti 2010. aasta põhjendatud arvamusele möönsid Itaalia ametiasutused, et „DPR 752/1976 artiklis 12 sisalduv elukohanõue võib sisaldada kaudse diskrimineerimise elemente ja seega olla vastuolus ELTL artikliga 45” ning et „[s]elle probleemi lahendamiseks muudetakse artikli sõnastust”. Komisjon ei ole siiski kuni tänaseni saanud mingisugust teavet kõnealuse muudatuse kohta ning on seetõttu seisukohal, et DPR 752/1976 artiklis 12 sisalduv elukohanõue on veel kehtiv.
   
      (1)  ELT L 141, lk 1.